Коми Республикаса Юралысь Вячеслав Гайзер моз тöлысся 20 лунöдз тшöктiс Коми Республикаса промышленносьт министерстволы да «Сыктывкар» КК МЮ администрациялы Сыктывкарса Максаковка посёлокын 64 керка биаруöн могмöдöм кузя бырöдны став мытшöдсö.

«Ми видлалiм тайö серпассö став тайö ведомствоыскöд да кывкöрталiм, мый биаруöн могмöдöмын збыльвылас мытшöдыс абу. Став помкаыс – кабалаясöн ковтöм ноксьöмын. Дерт жö, таысь пузьö сьöлöмыд», - пасйис Вячеслав Гайзер.

Республикаса да муниципальнöй чиновникъяслысь уджсö Республикаса Юралысь кöсйö прöверитны ачыс. Артавсьö, мый моз тöлысь 20 лунö Вячеслав Гайзер удж серти ветлас посёлокö.